CELEX: 62019TN0715
Language: lv
Date: 2019-10-21 00:00:00
Title: Lieta T-715/19: Prasība, kas celta 2019. gada 21. oktobrī – Wagenknecht/Eiropadome

17.2.2020   
            
            
               LV
            
            
               Eiropas Savienības Oficiālais Vēstnesis
            
            
               C 54/51
            
         
      Prasība, kas celta 2019. gada 21. oktobrī – Wagenknecht/Eiropadome
      (Lieta T-715/19)
      (2020/C 54/57)
      Tiesvedības valoda – angļu
      
         Lietas dalībnieki
      
      
         Prasītājs: Lukáš Wagenknecht (Pardubice, Čehijas Republika) (pārstāve: A. Dolejská, advokāte)
      
         Atbildētāja: Eiropadome
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atzīt, ka Eiropadome ir prettiesiski atturējusies no rīcības saistībā ar Čehijas Republikas premjerministra Andrej Babiš interešu konfliktu attiecībā uz ES budžetu.
               
            
         Pamati un galvenie argumenti
      
      Prasības pamatošanai prasītājs izvirza sešus pamatus.
      
                  1.
               
               
                  Ar pirmo pamatu tiek apgalvots, ka prasītājs 2019. gada 5. jūnija vēstulē ir nosūtījis Eiropadomei aicinājumu rīkoties un 2019. gada 10. jūnijā ir nosūtījis Eiropadomei aicinājumu pieņemt lēmumu saskaņā ar LESD 265. pantu, lūdzot to neuzaicināt Andrej Babiš, kam, kā tiek apgalvots, esot interešu konflikts, ierasties uz Eiropadomes 2019. gada 20. jūnija sanāksmi, kurā kā darba kārtības 4. punkts tika apspriests ES budžets.
                  
                              —
                           
                           
                              Prasītājs vērš uzmanību uz to, ka Čehijas premjerministrs A. Babiš, kam, kā tiek apgalvots, esot interešu konflikts, Eiropadomes 2019. gada 20. jūnija sanāksmē, kurā kā darba kārtības 4. punkts tika apspriests ES budžets, tomēr piedalījās.
                           
                        
            
                  2.
               
               
                  Ar otro pamatu tiek apgalvots, ka Eiropadomes atbilde uz prasītāja aicinājumu rīkoties ir bijusi nenoteikta un pretrunīga un tajā nav bijusi definēta iestādes nostāja.
               
            
                  3.
               
               
                  Ar trešo pamatu tiek apgalvots, ka prasītāju tieši skar tas, ka Eiropadome nav izslēgusi A. Babiš no apspriedēm par nākamo ES budžetu Eiropadomes sanāksmēs tāpēc, ka:
                  
                              i.
                           
                           
                              neesot nepieciešams nekāds cits starppasākums, lai no Eiropadomes sanāksmes izslēgtu personas ar interešu konfliktu, un
                           
                        
                              ii.
                           
                           
                              esot skarta prasītāja tiesiskā situācija, jo viņš ir: a) vēlēts Čehijas Senāta pārstāvis, kuram kā šim nolūkam izveidotas īpašas Senāta komisijas loceklim ir uzticēta Čehijas premjerministra apgalvotā interešu konflikta izmeklēšana, un b) nākotnes konkurents kandidātiem no Čehijas premjerministra kontrolētās partijas “ANO 2011”.
                           
                        
            
                  4.
               
               
                  Ar ceturto pamatu tiek apgalvots, ka prasītāja individuālais skārums saistībā ar apgalvoto Eiropadomes atturēšanos rīkoties, lai novērstu Čehijas premjerministra A. Babiš apgalvoto interešu konfliktu, izriet no:
                  
                              i.
                           
                           
                              konstitucionāla pienākuma kontrolēt pareizu ES tiesību aktu, tostarp ES budžeta (daudzgadu finanšu shēma 2021.–2027. gadam), pieņemšanu;
                           
                        
                              ii.
                           
                           
                              konstitucionāla pienākuma, kas rada tiesības kontrolēt Čehijas premjerministra darbību Eiropadomē, un tostarp no pienākuma atbildīgi īstenot īpašās Senāta komisijas, kurai ir uzticēta Čehijas premjerministra A. Babiš apgalvotā interešu konflikta izmeklēšana, locekļa funkciju;
                           
                        
                              iii.
                           
                           
                              prasītāja ievēlēšanas Čehijas Senātā 2018. gadā, konkurējot ar kandidātiem no Čehijas premjerministra kontrolētās “ANO 2011”.
                              Prasītājs apgalvo, ka Vispārējās tiesas atteikums pieņemt šo lietu būtu pielīdzināms taisnīguma liegšanai, kas izraisītu faktisku neiespējamību valstu parlamentu locekļiem kontrolēt savu valdību locekļus attiecībā uz to īstenoto darbību Eiropadomē vai Padomē.
                           
                        
            
                  5.
               
               
                  Ar piekto pamatu tiek apgalvots, ka saskaņā ar LESD 325. panta 1. punktu un Finanšu regulas (1) 61. panta 1. punktu Eiropadomei ir pienākums rīkoties, lai novērstu interešu konfliktu.
                  
                              —
                           
                           
                              Prasītājs argumentē, ka ir izpildīti visi nosacījumi, lai liktu īstenot Eiropadomes pienākumu rīkoties, t.i., novērst vai neitralizēt Čehijas premjerministra A. Babiš apgalvoto interešu konfliktu.
                           
                        
            
                  6.
               
               
                  Ar sesto pamatu tiek apgalvots, ka nav izpildīts Eiropadomes pienākums rīkoties atbilstoši LESD 325. panta 1. punktam un Finanšu regulas 61. panta 1. punktam.
               
            
         (1)  Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV 2018, L 193, 1. lpp.).